તેમણે ઉમેર્યું કે, ભૂતકાળમાં રાજ્યનાં સિનેમાગૃહો, મલ્ટિપ્લેક્સ, થિયેટરો, મેળા, વોટરપાર્કમાં સરકાર દ્વારા મનોરંજન કર વસૂલવામાં આવતો હતો તેમાં 50 ટકા વેરો સ્થાનિક સ્વરાજ્યની સંસ્થાઓ અને 50 ટકા વેરો રાજ્ય સરકાર હસ્તક રહેતો હતો પરંતુ નાણાપંચે રાજ્ય સરકારને ભલામણ કરી કે વેરાની જે 50 ટકા રકમ સ્થાનિક સ્વરાજ્યની સંસ્થાઓને અપાય છે તેના બદલે 75 ટકા આપવી તે માટે તત્કાલીન મુખ્યમંત્રી અને હાલના વડાપ્રધાન નરેન્દ્ર મોદીએ વર્ષ-2002થી મનોરંજન કરની 75 ટકા રકમ આ સંસ્થાઓને આપવાનો નિર્ણય કર્યો હતો.